
	Par atzinuma sniegšanu
	


Valsts ugunsdzēsības un glābšanas dienesta (turpmāk – VUGD) Zemgales reģiona pārvaldē (turpmāk – ZRP) 2024.gada 15.jūnijā saņemts IZM Valsts izglītības satura centra 2024.gada 15.jūnija iesniegums b/n par atzinuma sniegšanu Zemgales vidusskolai, Slampē, Slampes pagasta, Tukuma novadā (turpmāk – Objekts), lai novērtētu nometnes vietas atbilstību ugunsdrošības prasībām. 
VUGD ZRP informē, ka saskaņā ar VUGD ZRP objektu pārbaužu plānu 2024. gadam, šī gada 17. aprīlī Objektā tika veikta plānota ugunsdrošības pārbaude.  Par ugunsdrošības pārbaudes rezultātiem tika sastādīts VUGD ZRP pārbaudes akts, kas 2024.gada 7.maijā tika izsniegts Objekta atbildīgajām personām konstatēto ugunsdrošības pārkāpumu novēršanai noteiktos termiņos.
Ņemot vērā iepriekš minēto un saskaņā ar Ministru kabineta 2009.gada 1.septembra noteikumu Nr. 981 “Bērnu nometņu organizēšanas un darbības kārtība” 9.5.apakšpunktu, VUGD ZRP informē, ka atzinums par nometnes vietas atbilstību ugunsdrošības prasībām nav nepieciešams.

